Το διαμέρισμα ανταποκρίνεται 100% στις φωτογραφίες. Είναι ένας καθαρός και άνετος χώρος. Το μπάνιο είναι μεγάλο. Στο υπνοδωμάτιο υπάρχει απεριόριστος αποθηκευτικός χώρος για ρούχα. Η κουζίνα έχει τον απαραίτητο εξοπλισμό για μαγείρεμα. Το ψυγείο είναι κανονικό ψηλό 60αρι και όχι μικρό κάτω από τον πάγκο. Δεν χρησιμοποιήσαμε τα κλιματιστικά παρόλο που στη Θεσσαλονίκη είχε αφόρητη ζέστη γιατί το σπίτι είναι δροσερό. Η γειτονιά είναι ήσυχη, ιδίως το βράδυ. Ιδανικό για ξεκούραση μετά από έντονη μέρα. Η αυλή ότι πρέπει για απογευματινό καφεδάκι. Η τοποθεσία ιδανική για εξορμήσεις προς τη Χαλκιδική. Η οικοδέσποινα (Nadia) είναι ευγενέστατη και πρόθυμη για ότι χρειάζεται. Υπήρχε απόλυτη κατανόηση για την παράδοση του κλειδιού στην επιθυμητή από εμάς ώρα και κατά την άφιξη και κατά την αναχώρηση. Το συστήνουμε ανεπιφύλακτα σε όσους ταξιδιώτες επιθυμούν να επισκεφτούν τη Θεσσαλονίκη και θέλουν ένα σπίτι-καταφύγιο για να ξεκουραστούν από την ένταση της πόλης.